5. ทรัพย์สินที่ใช้ในการประกอบธุรกิจ

5.1 ทรัพย์สินถาวรหลัก

ณ วันที่ 31 ธันวาคม 2547
รายการและมูลค่าสุทธิหลังหักค่าเสื่อมราคาสะสมและค่าเผื่อการด้อยค่าของทรัพย์สินถาวรหลักที่ใช้ในการประกอบธุรกิจของบริษัท
มีรายละเอียดดังนี้

+------------------------------+-----------+----------------+---------+
| รายการทรัพย์สินถาวรหลัก          | มูลค่า      | ลักษณะกรรมสิทธิ์   | ภ       |
|                              |           |                | าระผูกพัน |
|                              | (ล้านบาท)  |                | (บาท)   |
+------------------------------+-----------+----------------+---------+
| ทรัพย์สินหลัก:                   | 1,290.8   | เป็นเจ้าของ      | ไม่มี     |
|                              |           |                |         |
| - ที่ดิน                        | 605.9     | เป็นเจ้าของ      | ไม่มี     |
|                              |           |                |         |
| - สิ่งก่อสร้าง                   | 1,117.2   | เป็นเจ้าของ      | ไม่มี     |
|                              |           |                |         |
| - เครื่องจักร – อุปกรณ์           | 60.0      | เป็นเจ้าของ      | ไม่มี     |
|                              |           |                |         |
| - เครื่องใช้สำนักงาน             | 15.8      | เป็นเจ้าของ      | ไม่มี     |
|                              |           |                |         |
| - ยานพาหนะ                   | 39.2      | เป็นเจ้าของ      | ไม่มี     |
|                              |           |                |         |
| - อาคารระหว่างก่อสร้าง          | 356.3     | เป็นเจ้าของ      | ไม่มี     |
|                              |           |                |         |
| - อุปกรณ์ระหว่างติดตั้ง            | 3,485.2   |                |         |
|                              |           |                |         |
| รวม                          |           |                |         |
+------------------------------+-----------+----------------+---------+
| ทรัพย์สิน                       | 31.1      | เป็นเจ้าของ      | ไม่มี     |
| รับโอนภายใต้สัญญาร่วมดำเนินกิจการ: |           |                |         |
|                              | 130.1     | เป็นเจ้าของ      | ไม่มี     |
| - ที่ดิน                        |           |                |         |
|                              | 124.1     | เป็นเจ้าของ      | ไม่มี     |
| - สิ่งก่อสร้าง                   |           |                |         |
|                              | 1.9       | เป็นเจ้าของ      | ไม่มี     |
| - เครื่องจักร – อุปกรณ์           |           |                |         |
|                              | 3.1       | เป็นเจ้าของ      | ไม่มี     |
| - เครื่องใช้สำนักงาน             |           |                |         |
|                              | 290.3     |                |         |
| - ยานพาหนะ                   |           |                |         |
|                              |           |                |         |
| รวม                          |           |                |         |
+------------------------------+-----------+----------------+---------+
| รวมมูลค่าทรัพย์สินถาวรหลักสุทธิ      | 3,775.5   |                |         |
+------------------------------+-----------+----------------+---------+

  รายละเอียดการเอาประกันภัยทรัพย์สิน

ในส่วนที่เกี่ยวข้องกับการคุ้มครองการเสี่ยงภัยในทรัพย์สินของบริษัทนั้น
บริษัทได้ทำกรมธรรม์ประกันภัยความเสี่ยงภัยทรัพย์สินและความรับผิดต่อบุคคลภายนอกไว้กับบริษัท
ทิพยประกันภัย จำกัด (มหาชน) โดยทรัพย์สินที่เอาประกันภัย
เป็นทรัพย์สินสำคัญที่ใช้ในการประกอบกิจการของบริษัท ตัวอย่างเช่น อุปกรณ์ที่ใช้ในการทำข่าว
ทรัพย์สินที่ติดตั้งในรถถ่ายทอดโทรทัศน์ อาคารสถานีวิทยุ อุปกรณ์เครื่องส่งโทรทัศน์
อาคารสิ่งปลูกสร้าง สิ่งของภายใน อุปกรณ์สถานีโทรทัศน์ สถานีวิทยุ
และสถานีวิทยุกระจายเสียงเป็นต้น โดยระยะเวลาการเอาประกันภัยทรัพย์สินตามกรมธรรม์
มีกำหนด 1 ปี เริ่มวันที่ 1 มกราคม 2547 เวลา 00.01 น. สิ้นสุดวันที่ 31 ธันวาคม 2547
เวลา 24.00 น.

โดยกรมธรรม์ประกันภัยความเสี่ยงภัยทรัพย์สินดังกล่าว กำหนดข้อยกเว้นความรับผิดของบริษัท
ทิพยประกันภัย จำกัด (มหาชน) ไว้หลายประการด้วยกัน ตัวอย่างเช่น ความเสียหายต่อทรัพย์สินที่
เอาประกันภัยอันเกิดจากความผิดพลาดหรือความบกพร่องจากการออกแบบ การใช้วัสดุ
หรือฝีมือแรงงาน
การกระทำอันมีลักษณะฉ้อโกงหรือไม่ซื่อสัตย์ต่อผู้เอาประกันภัยหรือทรัพย์สินที่เอาประกันภัย
หรือความเสียหายอันมีสาเหตุมาจากการกระทำโดยจงใจหรือประมาทเลินเล่ออย่างร้ายแรงของผู้เอาประภัย
หรือเป็นความเสียหายอันเป็นผลมาจากสงคราม
หรือการทำลายทรัพย์สินโดยคำสั่งเจ้าพนักงานที่มีอำนาจตามกฎหมาย เป็นต้น ทั้งนี้
สาระสำคัญของกรมธรรม์ประกันภัยที่บริษัททำไว้กับบริษัท ทิพยประกันภัย จำกัด (มหาชน) เป็นดังนี้

  ---------------------- --------------------------------------------------------
  เลขที่กรมธรรม์            : ARI.MC04/000006

  ทรัพย์สินที่เอาประกัน        : อุปกรณ์ที่ใช้ในการทำข่าว นำออกนอกสถานที่

  จำนวนเงินเอาประกัน       : ไม่เกิน 3,000,000 บาท ต่ออุบัติเหตุแต่ละครั้ง

  สาระสำคัญของการคุ้มครอง   : ความสูญเสียหรือสูญหายของทรัพย์สินที่เอาประกันภัยอันเนื่องมาจากอุบัติเหตุ

                         หรือเหตุการณ์ที่ไม่ได้คาดหมายใด ๆ รวมถึงการจลาจลและนัดหยุดงาน

                         การกระทำอย่างป่าเถื่อนหรือการกระทำอันมีเจตนาร้าย การชิงทรัพย์หรือ

                         ปล้นทรัพย์และภัยอื่น ๆ ที่ไม่ได้ระบุยกเว้นไว้ในกรมธรรม์ประกันภัย และให้

                         ความคุ้มครอง รวมถึงขณะที่ผู้เอาประกันภัยหรือพนักงานหรือลูกจ้างของ

                         ผู้เอาประกันภัยนำติดตัวไปเพื่อใช้งานนอกสถานที่และขณะอยู่ในระหว่าง

                         การเดินทาง

  ระยะเวลาเอาประกัน       : 1 มกราคม 2547 – 31 ธันวาคม 2547

                         
  ---------------------- --------------------------------------------------------

  ---------------------- --------------------------------------------------------
  เลขที่กรมธรรม์            : ARI.MC04/000007

  ทรัพย์สินที่เอาประกัน        : วิทยุ โทรศัพท์มือถือ และเทปบันทึกเสียง

  จำนวนเงินเอาประกัน       : 4,554,873.21 บาท

  สาระสำคัญของการคุ้มครอง   : ความสูญเสียหรือสูญหายของทรัพย์สินที่เอาประกันภัย อันเนื่องมาจาก

                         อุบัติเหตุหรือเหตุการณ์ที่ไม่ได้คาดหมายใด ๆ รวมถึงการจลาจลและนัด

                         หยุดงาน การกระทำอย่างป่าเถื่อนหรือการกระทำอันมีเจตนาร้าย การลัก

                         ทรัพย์ ชิงทรัพย์หรือปล้นทรัพย์และภัยอื่น ๆ ที่ไม่ได้ระบุยกเว้นไว้ใน

                         กรมธรรม์ประกันภัย

  ระยะเวลาเอาประกัน       : 1 มกราคม 2547 – 31 ธันวาคม 2547

                         

  เลขที่กรมธรรม์            : ARI.MC04/000008

  ทรัพย์สินที่เอาประกัน        : 1. ทรัพย์สินที่ติดตั้งในรถถ่ายทอดโทรทัศน์ รถถ่ายทอดวิทยุ
                         และรถถ่ายทอดข่าว

                         2. ทรัพย์สินที่ต้องนำออกนอกสถานที่ของบริษัท

  จำนวนเงินเอาประกัน       : 151,641,941.29 บาท

  สาระสำคัญของการคุ้มครอง   : ความสูญเสียหรือสูญหายของทรัพย์สินที่เอาประกันภัยโดยเกิดจากชนหรือคว่ำ

                         ไฟไหม้ ฟ้าผ่า การระเบิด น้ำท่วม เปียกน้ำ การจลาจลและนัดหยุดงาน

                         การกระทำอย่างป่าเถื่อนหรือการกระทำอันมีเจตนาร้าย การลักทรัพย์ที่ปรากฏ

                         ร่องรอยการงัดแงะ ชิงทรัพย์หรือปล้นทรัพย์และภัยอื่น ๆ ที่ไม่ได้ระบุยกเว้น

                         ไว้ในกรมธรรม์ประกันภัย และให้ความคุ้มครองรวมถึงขณะที่ผู้เอาประกันภัย

                         หรือพนักงาน หรือลูกจ้างของผู้เอาประกันภัยนำติดตัวไปเพื่อใช้งานนอก

                         นอกสถานที่ และขณะอยู่ในระหว่างการเดินทาง

  ระยะเวลาเอาประกัน       : 1 มกราคม 2547 – 31 ธันวาคม 2547

                         

  เลขที่กรมธรรม์            : PLI.MC04/000011

  ทรัพย์สินที่เอาประกัน        : สถานีวิทยุของบริษัท 59 แห่ง

  จำนวนเงินเอาประกัน       : 1. ไม่เกิน 500,000 บาท ต่อความเสียหายของแต่ละแห่งต่อครั้ง

                         2. ไม่เกิน 5,000,000 บาท ตลอดระยะเวลาเอาประกันภัย

  สาระสำคัญของการคุ้มครอง   : คุ้มครองต่อความรับผิดชอบตามกฎหมายของผู้เอาประกันภัยต่อความบาดเจ็บ

                         ทางร่างกาย หรือสูญเสียชีวิต หรือการสูญเสีย หรือเสียหายต่อทรัพย์สินของ

                         บุคคลภายนอก ซึ่งเกิดจากอุบัติเหตุภายในสถานที่เอาประกันภัย และรวมถึง

                         อุบัติเหตุอันเกิดจากลิฟท์และเสาอากาศ

  ระยะเวลาเอาประกัน       : 1 มกราคม 2547 – 31 ธันวาคม 2547
  ---------------------- --------------------------------------------------------

  ---------------------- -------------------------------------------------------
  เลขที่กรมธรรม์            : ALI.MC04/000014

  ทรัพย์สินที่เอาประกัน        : อาคารสิ่งปลูกสร้างและสิ่งของภายในเครื่องจักรอุปกรณ์ สถานีโทรทัศน์

                         และสถานีวิทยุกระจายเสียง

  จำนวนเงินเอาประกัน       : 1,017,691,311.83 บาท

  สาระสำคัญของการคุ้มครอง   : ความสูญหายหรือเสียหายต่อทรัพย์สินที่เอาประกันภัยอันเนื่องมาจากไฟไหม้

                         ฟ้าผ่า การระเบิด ลมพายุ ลูกเห็บ ภัยจากอากาศยาน ยวดยานพาหนะ ควัน

                         แผ่นดินไหว น้ำท่วม เปียกน้ำ ความเสียหายต่อเครื่องใช้ไฟฟ้าในวงเงิน

                         ไม่เกิน 3,000,000 บาท การจลาจลและการนัดหยุดงาน การกระทำอย่าง

                         ป่าเถื่อน หรือการกระทำอันมีเจตนาร้าย
                         การลักทรัพย์ที่ปรากฏร่องรอยงัดแงะ

                         ชิงทรัพย์หรือปล้นทรัพย์และภัยอื่น ๆ ที่ไม่ได้ระบุยกเว้นไว้ในกรมธรรม์

  ระยะเวลาเอาประกัน       : 1 มกราคม 2547 – 31 ธันวาคม 2547

                         

  เลขที่กรมธรรม์            : ALI.MC04/000015

  ทรัพย์สินที่เอาประกัน        : อาคารสถานีวิทยุ FM วิทยุโทรทัศน์ เครื่องมืออุปกรณ์ เฟอร์นิเจอร์

                         อุปกรณ์เครื่องส่งโทรทัศน์และวิทยุและเสาอากาศสถานีวิทยุ FM ภูมิภาค

                         ของบริษัท

  จำนวนเงินเอาประกัน       : 625,562,481.47 บาท

  สาระสำคัญของการคุ้มครอง   : 1. ความสูญหายหรือเสียหายต่อทรัพย์สินที่เอาประกันภัย อันเนื่องมาจาก

                         ไฟไหม้ ฟ้าผ่า การระเบิด ลมพายุ ลูกเห็บ ภัยจากอากาศยาน ยวดยาน-

                         พาหนะ ควัน แผ่นดินไหว น้ำท่วม เปียกน้ำ ความเสียหายต่อเครื่องใช้ไฟฟ้า

                         ในวงเงินไม่เกิน 3,000,000 บาท การจลาจลและการนัดหยุดงาน
                         การกระทำ

                         อย่างป่าเถื่อนหรือการกระทำอันมีเจตนาร้าย การลักทรัพย์ที่ปรากฏร่องรอย

                         งัดแงะ ชิงทรัพย์หรือปล้นทรัพย์ และภัยอื่น ๆ
                         ที่ไม่ได้ระบุยกเว้นไว้ในกรมธรรม์

                         2. การสูญเสียหรือความเสียหายที่เกิดขึ้นแก่เครื่องใช้ไฟฟ้า อุปกรณ์ไฟฟ้า

                         พร้อมทั้งเครื่องมือเครื่องใช้ไฟฟ้าต่าง ๆ ที่ได้เอาประกันภัยไว้ตาม

                         กรมธรรม์นี้ ซึ่งได้รับความเสียหายเนื่องจากหรือเป็นเพราะการเดินเครื่อง

                         เกินกำลัง การใช้ความกดดันเกินกำหนด การเดินลัดวงจรของไฟฟ้า

                         การเกิดประกายของไฟฟ้า การเผาไหม้ของสายไฟในตัวเอง การรั่วของ

                         กระแสไฟฟ้า หรือการเดินลัดวงจรเนื่องจากฟ้าผ่า แต่ทั้งนี้ความคุ้มครอง

                         ดังกล่าวจะมีผลต่อเมื่อความเสียหายนั้นเกิดจากฟ้าผ่า หรือทำให้เกิดไฟไหม้

                         ขึ้นเท่านั้น (ไม่เกิน 3,000,000 บาท ต่อครั้ง)

                         
  ---------------------- -------------------------------------------------------

  -------------------- ----------------------------------------------------
                       3.
                       การสูญเสียหรือการเสียหายของทรัพย์สินส่วนบุคคลและเครื่องแต่งกาย

                       ของเจ้าหน้าที่และพนักงานของบริษัท ซึ่งเก็บรักษาไว้ในอาคารที่

                       เอาประกันภัยอันบริษัทต้องรับผิดชอบ (ไม่เกิน 2,000 บาท ต่อหนึ่งคน

                       และจำนวน 100,000 บาท ต่อหนึ่งครั้ง
                       และการสูญเสียหรือการเสียหายนั้น

                       จะต้องเกิดจากภัยที่เอาประกันภัยไว้เท่านั้น)

  ระยะเวลาเอาประกัน     : 1 มกราคม 2547 – 31 ธันวาคม 2547
  -------------------- ----------------------------------------------------

ในส่วนของการคุ้มครองการเสี่ยงภัยในทรัพย์สินที่บริษัทใช้ร่วมกับบริษัทบางกอกเอ็นเตอร์เทนเมนต์
จำกัด นั้น ทางบริษัท บางกอกเอ็นเตอร์เทนเมนต์ จำกัด (“บีอีซี”)
ได้ทำกรมธรรม์ประกันความเสี่ยงภัยทุกชนิด (All risks) ไว้กับบริษัท กรุงเทพประกันภัย จำกัด
(มหาชน) โดยให้บริษัท เป็นผู้รับประโยชน์ตามกรมธรรม์นี้ และกำหนดการคุ้มครองทรัพย์สิน
ในสถานีโทรทัศน์ทีวีสี ช่อง 3 อ ส ม ท เขตหนองแขม กรุงเทพมหานคร และใน บีอีซี
อาคารเอ็มโพเรี่ยม กรุงเทพมหานคร เป็นระยะเวลา 365 วัน เริ่มวันที่ 12 มิถุนายน 2547
เวลา 16.00 น. ถึงวันที่ 12 มิถุนายน 2548 เวลา 16.00 น.

นอกจากนี้ บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) และบริษัท ยูบีซี เคเบิ้ล
เน็ตเวอร์ค จำกัด (มหาชน) หรือกลุ่มยูบีซี
ได้มีการจัดทำกรมธรรม์ประกันความเสี่ยงภัยทรัพย์สินทุกชนิด
ซึ่งทางกลุ่มยูบีซีมีหน้าที่ต้องรับผิดชอบต่อบริษัท ไว้กับ บริษัท อลิอันซ์ ซี.พี. ประกันภัย จำกัด
และผู้รับประกันภัยร่วม โดยกรมธรรม์ดังกล่าว
มีข้อกำหนดให้ถือว่าผู้เอาประกันภัยตามกรมธรรม์นี้รวมถึงบริษัทด้วย
และกำหนดให้กรมธรรม์ครอบคลุมถึงความเสี่ยงภัยทุกประเภท
สำหรับอุบัติเหตุที่ทำให้เกิดความเสียหายโดยตรง ทางกายภาพ ทั้งนี้
เว้นแต่เข้าข้อยกเว้นความรับผิดตามกรมธรรม์ เช่น ความเสียหายอันเกิดจากตึกถล่ม
หรือผู้ก่อการร้าย เป็นต้น โดยกรมธรรม์มีระยะเวลาการเอาประกันภัย 1 ปี เริ่มตั้งแต่วันที่ 1
มกราคม 2547 ถึงวันที่ 31 ธันวาคม 2547

5.2 สินทรัพย์ที่ไม่มีตัวตน

ณ วันที่ 31 ธันวาคม 2547 รายการสินทรัพย์ที่ไม่มีตัวตนและสิทธิอื่น ๆ ที่สำคัญของบริษัท
มีรายละเอียดซึ่งสามารถสรุปได้ดังนี้

5.2.1 สิทธิตามสัญญาเช่าและเอกสารการให้ใช้ประโยชน์ในอสังหาริมทรัพย์
สามารถพิจารณาได้ดังนี้

ตามที่ คณะรัฐมนตรีมีมติเมื่อวันที่ 20 กรกฎาคม 2547
เห็นชอบตามมติที่ประชุมคณะกรรมการนโยบายทุนรัฐวิสาหกิจ (“กนท.”) ครั้งที่ 2/2547 เมื่อวันที่
19 กรกฎาคม 2547
เพื่อพิจารณาหลักการแปลงทุนขององค์การสื่อสารมวลชนแห่งประเทศไทยเป็นทุนเรือนหุ้นและจัดตั้ง
บมจ. อสมท ขึ้น พร้อมทั้งเห็นชอบให้กรมธนารักษ์และส่วนราชการ
หน่วยงานของรัฐและรัฐวิสาหกิจต่าง ๆ ให้ความอนุเคราะห์ยินยอมให้บริษัท
เช่าหรือใช้ประโยชน์ในที่ราชพัสดุ ที่ดิน เสาอากาศ และ/หรือสิ่งปลูกสร้าง
ได้ต่อไปไม่ว่าด้วยวิธีการใด ๆ โดยคงแนวทางตามที่ได้เคยปฏิบัติมากับองค์การสื่อสารมวลชนแห่ง-
ประเทศไทย ดังนั้น สิทธิตามสัญญาเช่าและใช้ประโยชน์ในอสังหาริมทรัพย์ของบริษัท
จึงสามารถแยกพิจารณาได้ดังต่อไปนี้

  (1) ที่ดิน โดยแบ่งตามหน่วยงานต่าง ๆ ที่เป็นเจ้าของหรือผู้ดูแล ได้ดังนี้

ก. ที่ราชพัสดุของกรมธนารักษ์

เพื่อให้เกิดความชัดเจนเกี่ยวกับเรื่องการได้รับสิทธิการใช้ประโยชน์ในที่ราชพัสดุของกรมธนารักษ์
บริษัทได้หารือกับกรมธนารักษ์ เพื่อขออนุญาตใช้ประโยชน์ในที่ราชพัสดุของกรมธนารักษ์ ซึ่งเป็นที่ดิน
ในจังหวัดทางภาคตะวันออก ได้แก่ จังหวัดสระแก้ว มีเนื้อที่โดยรวมประมาณ 17 ไร่
โดยมีวัตถุประสงค์เพื่อใช้ประกอบธุรกิจเป็นสถานีวิทยุและสถานีทวนสัญญาณโทรทัศน์ของบริษัท
และบริษัทยังได้จัดเตรียมร่างบันทึกความเข้าใจเกี่ยวกับการเช่าหรือการใช้ที่ดิน อาคาร
หรือสิ่งปลูกสร้างในที่ราชพัสดุ
ซึ่งในปัจจุบันกำลังอยู่ระหว่างดำเนินการนำเสนอทางกรมธนารักษ์เพื่อพิจารณาจัดทำสัญญาเป็นลายลักษณ์อักษร
ทั้งนี้ บริษัทประสงค์ที่จะขอเช่าระยะยาวโดยมีกำหนดระยะเวลา 30 ปี
พร้อมทั้งขอให้บริษัทสามารถเช่าที่ดินนั้นต่อไปได้อีก 30 ปี นับแต่วันสิ้นสุดระยะเวลาการเช่า 30
ปีแรก

ข. ที่ดินสาธารณประโยชน์

บริษัทได้ประสานงานกับสำนักงานที่ดินจังหวัดในจังหวัดต่าง ๆ
เพื่อขออนุญาตใช้ประโยชน์ในที่ดินสาธารณประโยชน์โดยมีวัตถุประสงค์เพื่อใช้ประกอบธุรกิจของบริษัท
คือใช้เป็นที่ตั้งสถานีทวนสัญญาณโทรทัศน์และสถานีวิทยุกระจายเสียงในระบบ FM ของบริษัท ทั้งนี้
ที่ดินสาธารณประโยชน์บางแห่ง ซึ่งบริษัทได้ใช้ประโยชน์อยู่นั้นถูกถอนสภาพไปแล้ว
และอยู่ระหว่างดำเนินการเพื่อขึ้นทะเบียนเป็นที่ ราชพัสดุ ซึ่งหลังจากขึ้นทะเบียนเป็นที่ราชพัสดุแล้ว
บริษัทจึงจะสามารถเข้าทำความตกลงเพื่อขอใช้ประโยชน์กับกรมธนารักษ์ได้
ส่วนในกรณีของที่ดินสาธารณประโยชน์บางแห่งที่ยังไม่ถูกถอนสภาพนั้น
บริษัทจะได้ดำเนินการประสานงานกับหน่วยราชการที่เกี่ยวข้องเพื่อขอให้เพิกถอนสภาพและขึ้นทะเบียนเป็นที่ราชพัสดุต่อไป

ค. พื้นที่ป่าสงวนแห่งชาติของกรมป่าไม้

บริษัทได้รับอนุญาตในหลักการให้ใช้ที่ดินซึ่งเป็นพื้นที่ป่าสงวนแห่งชาติในระยะยาว
โดยการปรับเงื่อนไขการใช้ประโยชน์ให้สอดคล้องกับการประกอบกิจการของบริษัท จากกรมป่าไม้
ตาม หนังสือกรมป่าไม้ที่ ทส 1602.4/3880 ลงวันที่ 26 เมษายน 2547
ซึ่งเป็นพื้นที่ป่าสงวนแห่งชาติ หลายพื้นที่ในทุกภาคทั่วประเทศ มีเนื้อที่โดยรวมทั้งหมดประมาณ 100
ไร่ มีวัตถุประสงค์เพื่อใช้ในการประกอบธุรกิจ คือเป็นที่ตั้งสถานีวิทยุ
และสถานีทวนสัญญาณโทรทัศน์ของบริษัท ทั้งนี้ บริษัทจะได้ดำเนินการประสานงานกับ
กรมป่าไม้เพื่อจัดทำเป็นข้อตกลงการใช้ประโยชน์ในระยะยาวต่อไป

ง. พื้นที่ในเขตอุทยานแห่งชาติของกรมอุทยานแห่งชาติ สัตว์ป่าและพันธุ์พืช

ในปัจจุบัน บริษัทได้รับอนุญาตให้ใช้ที่ดินซึ่งเป็นพื้นที่ในเขตอุทยานแห่งชาติจากกรมอุทยานแห่งชาติ
สัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม
(เดิมมีสถานะเป็นกองอุทยานแห่งชาติ สังกัดกรมป่าไม้ กระทรวงเกษตรและสหกรณ์)
เพื่อใช้ในการประกอบธุรกิจของบริษัท คือเป็นที่ตั้งสถานีวิทยุและสถานีทวนสัญญาณโทรทัศน์

จ. ที่ดินของหน่วยงานของรัฐอื่น ๆ

บริษัทได้รับอนุญาตให้ใช้ที่ดินจากหน่วยงานของรัฐต่าง ๆ อาทิ ที่ดินในเขตนิคมสร้างตนเอง
ที่ดินหลวง ที่ดินในเขตสนามฝึกรบในป่า
โดยบริษัทมีวัตถุประสงค์ในการใช้ที่ดินดังกล่าวเพื่อประกอบธุรกิจ คือ
เป็นที่ตั้งสถานีวิทยุและสถานีทวนสัญญาณโทรทัศน์ของบริษัท
ซึ่งบริษัทจะได้มีการดำเนินการประสานงานกับหน่วยงานของรัฐต่าง ๆ
ที่เกี่ยวข้องเพื่อจัดทำเป็นข้อตกลงการใช้ประโยชน์ในระยะยาวต่อไป นอกจากนี้
บริษัทยังได้รับสิทธิการใช้ประโยชน์ที่ดินในที่ดินของการรถไฟแห่งประเทศไทย
ตามสัญญาภาระจำยอมให้ใช้ที่ดินเพื่อทำทางเข้า-ออก
บริเวณแนวทางรถไฟสายบางซื่อ-คลองตันที่บริษัทได้ทำกับการรถไฟแห่งประเทศไทย เป็นระยะเวลา
30 ปี ซึ่งสัญญาจะสิ้นสุดวันที่ 14 มิถุนายน 2568
โดยบริษัทได้ชำระค่าสิทธิดังกล่าวแล้วเป็นจำนวนรวมทั้งสิ้น 33,950,000 บาท

  (2) อาคารสถานที่

บริษัทได้รับสิทธิในการเช่าอาคารและสถานที่จากหน่วยงานของรัฐและเอกชนอื่น ๆ
ที่เป็นเจ้าของหรือผู้มีกรรมสิทธิ์ในอาคารสถานที่เช่าเหล่านั้นตามสัญญาเช่า หนังสืออนุญาต
หรือหนังสือบันทึกเกี่ยวกับการเช่าหรือการใช้ประโยชน์อาคารและสถานที่ ต่าง ๆ
โดยวัตถุประสงค์ของการเช่าอาคารและสถานที่ทั้งหมดเป็นไปเพื่อประโยชน์ในการประกอบกิจการของบริษัท
โดยส่วนใหญ่จะใช้เป็นสถานที่ตั้งสถานีวิทยุ สถานีโทรทัศน์ หรือศูนย์ข่าวของบริษัท
โดยระยะเวลาการเช่าตามสัญญาเช่าส่วนใหญ่โดยเฉลี่ยมีอายุประมาณไม่เกิน 3 ปี

5.2.2 ลิขสิทธิ์ในรายการที่ใช้ออกอากาศ

+-----------------+--------------------+------------+----------------+
| รายก            | ลักษณะสำคัญ          | จำนวนคู่สัญญา | อายุสิทธิ (ปี)     |
| ารลิขสิทธิ์ในรายการ |                    | (ราย)      |                |
|                 |                    |            |                |
| ที่ใช้ออกอากาศ     |                    |            |                |
+-----------------+--------------------+------------+----------------+
|   1. การ์ตูน      | เป็นการ             | 9          | ส              |
|                 | ให้สิทธิในการออกอากาศ |            | ่วนใหญ่จะมีอายุสิทธิ |
|                 | 2 ครั้ง ตลอดอายุสัญญา  |            | 3 ปี            |
+-----------------+--------------------+------------+----------------+
|   2. ข่าว        | เป็นการ             | 11         | ส              |
|                 | ใช้บริการข่าวเพื่อสื่อต่าง |            | ่วนใหญ่จะมีอายุสิทธิ |
|                 | ๆ ของบริษัท (เช่น วิทยุ |            | 1 ปี            |
|                 | โทรทัศน์ และเว็บไซต์)  |            | โดยสัญญาจะ      |
|                 |                    |            | ต่ออายุโดยอัตโนมัติ |
|                 |                    |            | 1 ปี            |
|                 |                    |            | เว้นแต่ฝ่ายหนึ่ง    |
|                 |                    |            | ฝ่ายใดขอเลิกสัญญา |
+-----------------+--------------------+------------+----------------+

5.2.3 เครื่องหมายการค้า

บริษัทได้ดำเนินการจดทะเบียนเครื่องหมายการค้ากับกรมทรัพย์สินทางปัญญา กระทรวงพาณิชย์
เพื่อให้เป็นไปตามพระราชบัญญัติเครื่องหมายการค้า พ.ศ. 2534 ทั้งนี้
การจดทะเบียนเครื่องหมายการค้าดังกล่าวมีอายุ 10 ปี และอาจต่ออายุได้ทุก 10 ปี
มีรายละเอียดดังนี้

  ----------------------------------------------------------------------------------------------------------------------------------------
  เครื่องหมายการค้า     ลักษณะการนำไปใช้                                                                                    วันที่จดทะเบียน/ต่ออายุ
  ------------------ ------------------------------------------------------------------------------------------------- -------------------
  [] สัญลักษณ์โมเดิร์นไนน์ สำหรับสินค้า สถานีโทรทัศน์ สำนักข่าวสาร กระจายเสียงโทรทัศน์ กระจายคลื่นโทรทัศน์เฉพาะสมาชิก                        - 22 พฤษภาคม 2546
                     กระจายคลื่นโทรทัศน์ทางสายกระจายเสียงทางเคเบิ้ลทีวี กระจายเสียงทางโทรทัศน์ ควบคุมในการใช้เครือข่ายสายเคเบิ้ลโทรทัศน์   
                     จัดส่งข้อมูลภาพและเสียงในระบบดิจิตอล จัดหาข้อมูลเกี่ยวกับการแพร่ภาพกระจายเสียง ตัวแทนสำนักข่าวถ่ายทอดทางเคเบิ้ลทีวี      
                     ถ่ายทอดทางโทรทัศน์ ถ่ายทอดโปรแกรมโทรทัศน์ผ่านทางเคเบิ้ล ถ่ายทอดภาพและเสียงทางดาวเทียม                         
                     ถ่ายทอดรายการโทรทัศน์โดยผ่านดาวเทียมถ่ายทอดหรือส่งสัญญาณรายการวิทยุและโทรทัศน์บริการกระจายเสียงทางวิทยุและโทรทัศน์   
                     เป็นตัวแทนในด้านข่าวแพร่ภาพ กระจายเสียงทางเคเบิ้ลทีวี แพร่ภาพกระจายเสียงผ่านดาวเทียม                            
                     แพร่ภาพกระจายเสียงผ่านโปรแกรมอินเตอร์เน็ต แพร่ภาพกระจายเสียงรายการโทรทัศน์ แพร่ภาพเคเบิ้ลทีวี แพร่ภาพทางโทรทัศน์    
                     แพร่ภาพโทรทัศน์ทางสายเคเบิ้ล รับสัญญาณรายการโทรทัศน์ สถานีโทรทัศน์ระบบบอกรับเป็นสมาชิก (เคเบิ้ลทีวี) สำนักข่าว         

  ----------------------------------------------------------------------------------------------------------------------------------------

5.3 นโยบายการลงทุนในบริษัทย่อยและบริษัทร่วม

บมจ. อสมท
มีนโยบายที่จะลงทุนในบริษัทย่อยและบริษัทร่วมที่ประกอบธุรกิจเกี่ยวกับกิจการสื่อสารมวลชนทั้งภายในและภายนอกราชอาณาจักร
รวมถึงบริษัทที่ดำเนินธุรกิจอันเกี่ยวกับกิจการสื่อสารมวลชนและธุรกิจอื่นที่ต่อเนื่องหรือใกล้เคียงกันหรือซึ่งเป็นประโยชน์แก่กิจการสื่อสารมวลชนโดยมีวัตถุประสงค์หลักเพื่อเป็นสื่อกลางในการเผยแพร่ความรู้
และสร้างความเข้าใจเพื่อพัฒนาคุณภาพชีวิตของประชากร
และส่งเสริมคุณภาพและจริยธรรมของคนในชาติและรักษาความมั่นคงของรัฐ ทั้งนี้
การลงทุนในบริษัทย่อยและบริษัทร่วมดังกล่าวถือเป็นการสนับสนุนและส่งเสริมธุรกิจของ บมจ. อสมท
อีกทางหนึ่งด้วย และ ณ วันที่ 31 ธันวาคม 2547 (ตามงบการเงินเฉพาะ) บมจ. อสมท
มีเงินลงทุนในบริษัทย่อยและบริษัทร่วมรวมทั้งสิ้นประมาณ 78.7 ล้านบาท
โดยมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 1.0
ของสินทรัพย์รวมทั้งหมดของบริษัท

ในส่วนของนโยบายการบริหารงานในบริษัทร่วมนั้น
เนื่องจากบริษัทร่วมส่วนใหญ่ประกอบธุรกิจเกี่ยวกับกิจการสื่อสารมวลชนและธุรกิจอื่นที่ต่อเนื่องกับธุรกิจของบริษัท
และบริษัทถือหุ้นในบริษัทร่วมเหล่านี้ในอัตราน้อยกว่าร้อยละ 50 ดังนั้น โดยทั่วไปบริษัทจึงไม่มีส่วนใด
ๆ ในการควบคุมการบริหารงานและกำหนดแนวทางในการดำเนินงานที่สำคัญในบริษัทร่วมเหล่านี้ได้
เว้นแต่ในกรณีที่สัญญาร่วมดำเนินกิจการที่ บมจ.อสมท ทำกับบริษัทร่วมนั้น ๆ
จะกำหนดให้การดำเนินการบางประการของบริษัทร่วมจำเป็นต้องได้รับความยินยอมจากบริษัท

สำหรับการลงทุนในบริษัทย่อยซึ่งได้แก่ บริษัท พาโนราม่า เวิลด์ไวด์ จำกัด ซึ่งในปัจจุบันบริษัท
มีสัดส่วนการถือหุ้นคิดเป็นร้อยละ 49 และพนักงานของ บมจ. อสมท มีสัดส่วนการถือหุ้นร้อยละ 41
อย่างไรก็ดี ไม่มีพนักงานและผู้บริหารของ บมจ. อสมท รายใดที่มีสัดส่วนการถือหุ้นในบริษัท
พาโนราม่า เวิลด์ไวด์ จำกัดเกินกว่าร้อยละ 5 สำหรับจำนวนหุ้นส่วนที่เหลืออีกประมาณร้อยละ 10
นั้น เป็นการถือโดยกลุ่มบุคคลที่เป็นผู้บริหารของบริษัท พาโนราม่า เวิลด์ไวด์ จำกัด โดยมีกรรมการ
ผู้บริหาร และพนักงานของ บมจ. อสมท เข้าร่วมเป็นกรรมการของบริษัท พาโนราม่า เวิลด์ไวด์
จำกัด ด้วยเป็นจำนวน 6 คน จากจำนวนกรรมการทั้งสิ้น 7 คน ดังนั้น บมจ. อสมท
จึงมีอำนาจควบคุมในเรื่องการกำหนดนโยบายทางการเงินและการดำเนินงานของบริษัท พาโนราม่า
เวิลด์ไวด์ จำกัด